[{"text_idx": "#000000", "text": "Decido pri nova retejo denove prokrastita"}, {"text_idx": "#000001", "text": "Komitatanoj de UEA konsentis denove prokrasti decidon pri la nova retejo kaj la administra sistemo Akso. La projekto de reteja renovigo dau\u0306ras ekde 2013. Dum sabata kunsido estis konsentite, ke la komitato estos informita pri progresoj en januaro 2024."}, {"text_idx": "#000002", "text": "Malklaras la sorto de la libroservo de UEA"}, {"text_idx": "#000003", "text": "Jam antau\u0306 du jaroj la komitato de UEA decidis, ke la libroservo de la asocio estonte estos prizorgata de la organizaj\u0302o E@I en Slovakio. Tamen g\u0302is nun la afero pendas, s\u0302ajne c\u0302ar oni ne sukcesis konsenti pri la konkretaj kondic\u0302oj de la transdono. Provizore la libroservon partatempe prizorgas Ionel Onet\u0326, kiu devus emeritig\u0302i fine de 2022."}, {"text_idx": "#000005", "text": "G\u0302is la fino de au\u0306gusto UEA devas en iu au\u0306 alia maniero veni al konkludo pri la reteja renovigo kaj decidi pri nova administra sistemo. Tion decidis la komitato en Torino. Nun la estraro entreprenas pas\u0302ojn por plenumi la decidon."}, {"text_idx": "#000006", "text": "REU haltigas sian membrecon en UEA"}, {"text_idx": "#000007", "text": "Rusia Esperantista Unio dum sia j\u0302usa konferenco en Tatarstano decidis \u201dhaltigi\u201d sian membrecon en UEA. Tio signifas ke UEA momente ne havas funkciantan landan asocion en la plej granda lando de la mondo."}, {"text_idx": "#000008", "text": "Kongresa flago transdonita al Afriko"}, {"text_idx": "#000009", "text": "UEA ne plu estas en financa krizo, lau\u0306 la g\u0302enerala direktoro dum la vendreda komitata kunveno. Pro subvencio de EU eblos dungi novajn oficistojn kaj ne altigi la kotizon. G\u0302is la fino de au\u0306gusto la komitato deziras vidi raporton pri la reteja renovigo kaj la nova administra sistemo."}, {"text_idx": "#000010", "text": "Ukrainio sur la podio en Torino"}, {"text_idx": "#000011", "text": "Samkiel pasintjare en Montrealo, ankau\u0306 en la Universala Kongreso de Torino okazis aparta programero pri la milito en Ukrainio. La programero ne estis anoncita en la Kongresa Libro, kaj okazis jam je la 9-a horo matene en mardo. Spite tion g\u0302i allogis sesdekon da interesig\u0302antoj."}, {"text_idx": "#000012", "text": "Post la buc\u0302o de la Centra Oficejo UEA ne plu havas superrigardon pri la monda Esperanto-movado. Tio evidentig\u0302is dum la programero \u201cUEA respondas\u201d dum la Universala Kongreso en Torino en mardo. La redaktoroj de la revuo Esperanto en Rusio ricevos helpon de nova estrarano el C\u0302inio."}, {"text_idx": "#000013", "text": "La mondfama blinda kantisto Andrea Bocelli sendis siajn salutojn al la solena inau\u0306guro de la Universala Kongreso en Torino. Li rakontis, ke li lernis la fundamentojn de Esperanto de sia piana instruisto, sed poste forgesis la lingvon. La komitato de UEA elektis novan honoran prezidanton, sed prokrastis la elekton de nova elekta komisiono, c\u0302ar mankis kandidatoj."}, {"text_idx": "#000014", "text": "Dek jaroj de reteja renovigo"}, {"text_idx": "#000015", "text": "La 26-a de julio markas la dekjaran jubileon de la reteja renovigo de UEA. La projekto estis indikita kiel prioritata jam en 2013, sed g\u0302is nun rezultoj ne videblas. Lau\u0306 TEJO la sistemo nun pretas, sed dau\u0306ras diskutoj inter UEA kaj TEJO pri testado kaj reciprokaj respondecoj."}, {"text_idx": "#000016", "text": "UEA forgesis revizoron kaj Centran Oficejon"}, {"text_idx": "#000017", "text": "Profesia revizoro de pluraj jaroj ne kontrolis la kontojn de UEA. La komitataj reviziantoj ne povis kontroli, kiel estis aprobitaj la elspezoj de la asocio. La reteja projekto kaj la tuta Centra Oficejo forfalis el la estrara raporto."}, {"text_idx": "#000021", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]